
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 371/2014

 ΘΕΜΑ: Λήψη απόφασης αποδοχής ή μη της από 14-10-2014 ενστάσεως της ΔΟΜΗΛ Ο.Ε. αναδόχου της με αριθμ. 20/2012 μελέτης του έργου: «Πράσινη Διαδρομή Πόλης» Δήμου Πύργου
    Στον Πύργο, σήμερα στις 26 του μηνός Νοεμβρίου, του έτους 2014, ημέρα Τετάρτη και ώρα 18.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 49922/21-11-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Παναγόπουλος Βασίλειος, ο οποίος

δεν προσήλθε αν και νόμιμα κλήθηκε

	2. Ανδριόλας Γεώργιος
	

	3. Δημόπουλος Φώτιος
	

	4. Σκαρτσιάρης Ανδρέας
	

	5. Αγγελακοπούλου Ανδριάνα
	

	6. Γεωργόπουλος Σωτήριος
	

	7. Κόλβερη Ιωάννα
	

	8. Αθανασόπουλος Παντελεήμων
	

	9. Βλαχαντώνης Νικόλαος
	

	10. Λιατσής Δημήτριος
	

	11. Μπέλτσος Διονύσιος
	

	12. Γεράνιος Κων/νος 
	

	13. Ζουμπάκης Αυγερινός
	

	14. Τσίμπρης Νικόλαος
	

	15. Λουμιώτης Νικόλαος
	

	16. Γκατζόπουλος Αθανάσιος
	

	17. Εξαρχόπουλος Παναγιώτης
	

	18. Σεϊντής Βασίλειος
	

	19. Κανελλόπουλος Θεόδωρος
	

	20. Ασημακόπουλος Αναστάσιος
	

	21. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)
	

	22. Βαρελάς Ιωάννης 
	

	23. Καράμπελας Αντώνιος (Επικεφαλής της 

παράταξης «Πύργος – Έργο Πολιτών»)
	

	24. Παναγόπουλος Ιωάννης
	

	25. Δημουλιάς Λεωνίδας
	

	26. Αργυρόπουλος Ιωάννης του Γεωργίου

(Επικεφαλής της παράταξης 

«Όραμα Δημιουργίας») 
	

	27. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	28. Κόρδας Θεόδωρος
	

	29. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	30.Αθανάσουλας Χρήστος
	

	31. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	32. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                       
----------------------------------

     Ακολούθως ο Πρόεδρος έθεσε υπόψη του Δημοτικού Συμβουλίου το 8.1 θέμα της ημερήσιας διάταξης με τίτλο: Αποδοχή ή μη της από 14-10-2014 ενστάσεως της ΔΟΜΗΛ Ο.Ε. αναδόχου της με αριθμ. 20/2012 μελέτης του έργου: «Πράσινη Διαδρομή Πόλης» Δήμου Πύργου  και παραχώρησε το λόγο στον Αντιδήμαρχο της Δ/νσης Τεχνικών Υπηρεσιών κ. Ανδρέα Σκαρτσιάρη, ο οποίος εισηγούμενος το θέμα ανέφερε: Η ΔΟΜΗΛ Ο.Ε. ανάδοχος της με αριθμ. μελ. 20/2012 του έργου  «Πράσινη Διαδρομή Πόλης» Δήμου Πύργου με την από 14-10-2014 ένστασή της στρέφεται κατά του 1ου Ανακεφαλαιωτικού Πίνακα Εργασιών (ΑΠΕ) και του 1ου  Πρωτοκόλλου Κανονισμού Τιμών Μονάδας Νέων Εργασιών (ΠΚΤΜΝΕ) που θεωρήθηκαν από την υπηρεσία της Δ/νσης Τεχνικών Υπηρεσιών στις 03/10/14 η οποία με το υπ’ αριθμ. 44667/23-10-2014 έγγραφό της μας γνωρίζει τα εξής:                   
Α. 
ΣΤΟΙΧΕΙΑ ΕΡΓΟΥ : 


- Προϋπολογισμός μελέτης   

: 898.230,78 € με ΦΠΑ

- ημερομηνία συμφωνητικού

: 14/08/2013

- συμβατικό ποσό 

     
: 827.256,20 € με ΦΠΑ

- έκπτωση



: 8,40 %

- επιβλέποντες


           : Τσίκας Α.-Γούργουρα Σ.

- έναρξη προθεσμίας έργου     
: 14/08/2013

- λήξη             >>          >>      

: 14/08/2014

- 1η παράταση προθεσμίας έργου
: 31/12/2014 (προτεινόμενη)

- ποσό 1ου Α.Π.Ε.  


: 827.256,20 € με ΦΠΑ (προτεινόμενος)

- δαπάνη ως την 5η Πιστοποίηση
: 207.666,39 € με ΦΠΑ 

Β.
ΙΣΧΥΟΥΣΕΣ ΔΙΑΤΑΞΕΙΣ

Στην προκείμενη περίπτωση έχουν ισχύ οι διατάξεις του άρθρου 17 του ΠΔ.171/87 (εκτελεστικού διατάγματος του νόμου για την εκτέλεση δημοσίων έργων για τα αποφαινόμενα όργανα Ο.Τ.Α. α’ βαθμού) όπως έχει τροποποιηθεί και ισχύει σήμερα. 

Σύμφωνα με τις διατάξεις αυτές, που αφορούν σε θέματα επίλυσης διαφορών που προκύπτουν μετά την υπογραφή της σύμβασης, ο ανάδοχος δικαιούται να υποβάλλει ένσταση, μέσα σε δεκαπέντε μέρες, για κάθε πράξη της επιβλέπουσας υπηρεσίας που κρίνει ότι είναι βλαπτική των συμφερόντων του. Η υπηρεσία διαβιβάζει την ένσταση και εισηγείται σχετικά στην Προϊσταμένη Αρχή (Δημοτικό Συμβούλιο στην περίπτωση αυτή) η οποία με απόφασή της αποδέχεται ή απορρίπτει το περιεχόμενο της ένστασης. 

Γ.
ΙΣΤΟΡΙΚΟ

· Η παρούσα εργολαβία αφορά στις εκτελούμενες εργασίες ανάπλασης στις οδούς Χαριλάου και Υψηλάντους. Το έργο είναι συγχρηματοδοτούμενο ενταγμένο στο ΕΣΠΑ.

· Μετά την από 02/04/2013 διεξαχθείσα δημοπρασία και τις σχετικές διοικητικές διαδικασίες υπογράφηκε στις 14/08/2013 η σύμβαση της εργολαβίας και ξεκίνησαν οι εργασίες εκτέλεσης του έργου.

· Λόγω διαφοροποιήσεων στις ποσότητες και το είδος των εργασιών που προέκυψαν κατά την εκτέλεση του έργου, δημιουργήθηκε η ανάγκη σύνταξης 1ου ΑΠΕ και 1ου ΠΚΤΜΝΕ. Σε συνεννόηση με τον ανάδοχο δόθηκε βαρύτητα στην άμεση αντιμετώπιση με τον ΑΠΕ αυτό, των εργασιών και νέων τιμών που δεν προβλέπονταν στον αρχικό προϋπολογισμό και είχαν ιδιαίτερο οικονομικό βάρος ώστε μετά την έγκρισή τους να μπορεί ο ανάδοχος να υποβάλει σχετικό λογαριασμό και να προωθηθεί η διαδικασία πληρωμής τους. Οι εργασίες αυτές αφορούσαν κύρια στις ποσότητες καθαίρεσης αόπλων σκυροδεμάτων (στον αρχικό προϋπολογισμό προβλέπονταν καθαιρέσεις οπλισμένων σκυροδεμάτων), σκυροδεμάτων C16/20, κρασπεδορείθρων, επιχωμάτων κάτω από πεζοδρόμια.

· Ο 1ος ΑΠΕ και το 1ο ΠΚΤΜΝΕ διαβιβάστηκαν στην διαχειριστική αρχή του ΕΣΠΑ στην Περιφέρεια Δυτικής Ελλάδας για προέγκριση (αναμένεται η απάντηση) και στο αρμόδιο τεχνικό συμβούλιο της ΠΕ Ηλείας όπου ήδη λήφθηκε η θετική του γνωμοδότηση. 

· Ο ανάδοχος υπέγραψε τον ΑΠΕ και το ΠΚΤΜΝΕ με επιφύλαξη και στις 14/10/2014 υπέβαλε ένσταση (η οποία έλαβε αριθμό πρωτοκόλλου 44667) κατά της παραπάνω ενέργειας της υπηρεσίας .

Δ.
ΑΠΟΨΕΙΣ ΤΗΣ ΥΠΗΡΕΣΙΑΣ

Δ.1.
Σχετικά με τα αναγραφόμενα στη παράγραφο Α’ της ένστασης του αναδόχου κατά του 1ου ΑΠΕ και του 1ου ΠΚΤΜΝΕ αναφέρουμε τα εξής:


Ο ανάδοχος ενίσταται κατά του υπολογισμού της νέας τιμής καθαίρεσης αόπλων σκυροδεμάτων.

Οι διατάξεις της παρ. 6 του άρθρου 57 του Ν.3669/08 «Κύρωση της κωδικοποίησης της νομοθεσίας κατασκευής δημόσιων έργων» αναφέρουν:

«… 6. Αν στον Ανακεφαλαιωτικό Πίνακα Εργασιών περι​λαμβάνονται και εργασίες για τις οποίες δεν υπάρχουν τιμές μονάδας, ο Ανακεφαλαιωτικός Πίνακας συνοδεύ​εται από πρωτόκολλο που κανονίζει τις τιμές για τις εργασίες αυτές. Ο κανονισμός τιμών μονάδας νέων ερ​γασιών γίνεται με υποχρεωτική εφαρμογή κατά σειρά των κατωτέρω περιπτώσεων α΄, β΄ και γ΄ ως εξής:

α) για εργασίες για τις οποίες υπάρχουν συμβατικές τιμές για παρόμοιες ή ανάλογες εργασίες, οι τιμές κα​θορίζονται ανάλογα προς αυτές,

β) για εργασίες για τις οποίες δεν υπάρχουν παρό​μοιες ή ανάλογες συμβατικές τιμές αλλά περιλαμβάνο​νται σε εγκεκριμένα ή συμβατικά αναλυτικά τιμολόγια (αναλύσεις τιμών), οι τιμές καθορίζονται σύμφωνα με τα τιμολόγια αυτά και

γ) για εργασίες που δεν περιλαμβάνονται στις προ​ηγούμενες περιπτώσεις οι τιμές καθορίζονται με βάση τα πραγματικά στοιχεία κόστους. ….»

Στην περίπτωσή μας για τον καθορισμό νέων τιμών έχουν εφαρμογή οι παραπάνω περιπτώσεις α και β.


Στο συμβατικό τιμολόγιο της μελέτης αναφέρονται 2 σχετικές τιμές. Η με ΑΤ-2 (ΟΔΟ-Α.2) γενική εκσκαφή γαιοημιβραχώδης με τιμή 1,60 €/μ3,  και  η με ΑΤ-1 (ΟΔΟ-Α.12) καθαίρεση οπλισμένων σκυροδεμάτων με τιμή 25,40 €/μ3.

Σε ότι αφορά στην καθαίρεση άοπλων σκυροδεμάτων, εντός του όγκου των γενικών εκσκαφών:

Στην περιγραφή της συμβατικής τιμής ΑΤ-2  γενικής εκσκαφής γαιοημιβραχώδους προβλέπεται ότι στην τιμή του άρθρου περιλαμβάνεται μεταξύ των άλλων η δαπάνη καθαίρεσης ασφαλτοταπήτων, πλακοστρώσεων, κρασπεδορείθρων κλπ. 

Το εγκεκριμένο κρατικό τιμολόγιο οδοποιίας περιέχει το άρθρο ΟΔΟ-Α.3. γενικής εκσκαφής βραχώδους χωρίς χρήση εκρηκτικών. Στην  περιγραφή του άρθρου περιλαμβάνεται μεταξύ των άλλων «… η δαπάνη καθαίρεσης τυχόν άοπλων σκυροδεμάτων, που βρίσκονται εντός του όγκου των γενικών εκσκαφών, εκτός από αυτές που αναφέρθηκαν στο άρθρο των γενικών εκσκαφών γαιών – ημίβραχου …». Το άρθρο αυτό δεν είχε συμπεριληφθεί στο τιμολόγιο της μελέτης. 

Επίσης το εγκεκριμένο κρατικό τιμολόγιο οδοποιίας περιέχει το άρθρο ΟΔΟ-Β.1 εκσκαφής μέχρι πλάτους 3 μ. θεμελίων τεχνικών έργων στο οποίο περιλαμβάνεται και η δαπάνη καθαίρεσης αόπλων σκυροδεμάτων. Και το άρθρο αυτό δεν είχε συμπεριληφθεί στο τιμολόγιο της μελέτης.

Σύμφωνα με τα παραπάνω αναφερόμενα τόσο των διατάξεων του νόμου για τον υπολογισμό των νέων τιμών όσο και των προβλεπόμενων από τις περιγραφές των άρθρων του τιμολογίου της μελέτης αλλά και του εγκεκριμένου κρατικού τιμολογίου οδοποιίας, είναι απόλυτα σαφές ότι η υπηρεσία είναι υποχρεωμένη να πληρώσει τη δαπάνη για την καθαίρεση τυχόν άοπλων σκυροδεμάτων, που βρίσκονται εντός του όγκου των γενικών εκσκαφών εξάγοντας τη νέα τιμή ΝΤ-8 από την τιμή Β-3.3 εκσκαφών βραχωδών του εγκεκριμένου κρατικού τιμολογίου με τιμή 7,59 €/μ3 (χωρίς τη μεταφορά).

Σε ότι αφορά στην καθαίρεση άοπλων σκυροδεμάτων, εκτός του όγκου των εκσκαφών:

Επειδή στο εγκεκριμένο κρατικό τιμολόγιο οδοποιίας (και στο τιμολόγιο μελέτης) περιλαμβάνεται μόνο άρθρο καθαίρεσης οπλισμένων σκυροδεμάτων (ΟΔΟ-Α.12) και όχι αόπλων δεν μπορεί να εξαχθεί άμεσα νέα τιμή από αυτό. Χρησιμοποιείται λοιπόν το εγκεκριμένο κρατικό τιμολόγιο υδραυλικών το οποίο περιλαμβάνει για καθαιρέσεις αόπλων το άρθρο ΥΔΡ-4.13 με τιμή 37,80 €/μ3 και για καθαιρέσεις οπλισμένων σκυροδεμάτων το άρθρο ΥΔΡ-4.01.01 με τιμή 108,0 €/μ3

Η τιμή όμως του υδραυλικού τιμολογίου πρέπει να προσαρμοστεί στα δεδομένα του τιμολογίου της μελέτης σύμφωνα με τις παραπάνω διατάξεις της παρ. 6 και 7 του άρθρου 57 του Ν.3669/08. Για το λόγο αυτό γίνεται σύγκριση υποχρεωτικά των τιμών καθαίρεσης οπλισμένου σκυροδέματος της μελέτης και του υδραυλικού τιμολογίου και βάσει της σύγκρισης προσαρμόζεται η νέα τιμή με το επίπεδο τιμών της μελέτης.

Σε αντίθετη περίπτωση εφ’ όσον παράνομα ληφθεί η τιμή του υδραυλικού τιμολογίου χωρίς σύγκριση (όπως ισχυρίζεται ο ανάδοχος) θα οδηγηθούμε στον παραλογισμό να πληρώνεται ο ανάδοχος με μεγαλύτερη τιμή για την καθαίρεση αόπλων από αυτή των οπλισμένων.

Σύμφωνα επομένως με τα παραπάνω αναφερόμενα, είναι απόλυτα σαφές ότι η υπηρεσία είναι υποχρεωμένη να εξάγει τη νέα τιμή ΝΤ-1 καθαίρεσης άοπλων σκυροδεμάτων, που βρίσκονται εκτός του όγκου των γενικών εκσκαφών με σύγκριση (κατά τα παραπάνω και όπως αναλυτικά αναφέρεται στο έντυπο ανάλυσης τιμών που συνοδεύει το ΠΚΤΜΝΕ) με τιμή 7,59 €/μ3 (χωρίς τη μεταφορά).

Δ.2.
Σχετικά με τα αναγραφόμενα στη παράγραφο Β’ της ένστασης του αναδόχου αναφέρουμε τα εξής:


Ο ανάδοχος ενίσταται κατά του υπολογισμού της δαπάνης μεταφοράς των προϊόντων εκσκαφής-καθαιρέσεων.

Ο υπολογισμός όμως της δαπάνης μεταφοράς που προστίθεται στη νέα τιμή ΝΤ-8 (ΟΔΟ-Α.3.) γενικής εκσκαφής βραχώδους χωρίς χρήση εκρηκτικών πρέπει υποχρεωτικά (σύμφωνα με τις παραπάνω διατάξεις της παρ. 6α του άρθρου 57 του Ν.3669/08) να εξαχθεί σύμφωνα με τις συμβατικές τιμές που υπάρχουν.

Πράγματι στο τιμολόγιο της μελέτης υπάρχει η τιμή μεταφοράς 0,90 €/μ3 ενσωματωμένη στην τιμή γαιωδών εκσκαφών ΑΤ-2 (0,70 τιμή ανά μ3 χωρίς μεταφορά + 0,90 τιμή μεταφοράς = 1,60 τελική τιμή).

Και αυτή την τιμή μεταφοράς χρησιμοποιεί (στην ανάλυση τιμών που συνοδεύει το ΠΚΤΜΝΕ) η υπηρεσία  για να εξάγει την τελική τιμή βραχωδών εκσκαφών ΝΤ-8 κατ’ αναλογία με το συμβατικό άρθρο ΑΤ-2.

Τα αναφερόμενα στην ένσταση του αναδόχου δεν ευσταθούν διότι λανθασμένα δεν λαμβάνει υπόψη τις τιμές της σύμβασης όπως αναφέραμε παραπάνω.

Δ.3.
Σχετικά με τα αναγραφόμενα στη παράγραφο Γ’ της ένστασης του αναδόχου αναφέρουμε τα εξής:


Ο ανάδοχος ενίσταται κατά του καθορισμού δύο τιμών μονάδας του συμβατικού τιμολογίου της μελέτης (ΑΤ-9 σωλήνων αποχέτευσης PVC σ.41 και ΑΤ-27 διακοσμητικών εμφανών πλινθοδομών). Δεν προκύπτει όμως δεδομένου ότι δεν το αναφέρει αν διεκδικεί ή όχι νέα τιμή για τις εργασίες αυτές.


Πράγματι κατά τη σύνταξη της μελέτης είχε γίνει εσφαλμένος καθορισμός τιμών στις παραπάνω 2 εργασίες. Όμως η όποια ένσταση θα έπρεπε να γίνει κατά της απόφασης της Οικονομικής Επιτροπής του Δήμου η οποία ενέκρινε τους όρους της διακήρυξης δημοπρασίας. Μετά το στάδιο αυτό, δεν είναι δυνατή ένσταση κατά των όρων των συμβατικών τευχών. 

Η υποβολή προσφοράς στο διαγωνισμό αποτελεί τεκμήριο ότι ο διαγωνιζόμενος έχει λάβει πλήρη γνώση αυτής της διακήρυξης και των λοιπών τευχών δημοπράτησης όπως αναφέρεται ρητά στη διακήρυξη. Με βάση τα στοιχεία αυτά (για τα οποία έλαβε γνώση ο ανάδοχος) έδωσε την οικονομική του προσφορά και έκπτωση επί των τιμών της μελέτης και μετά τη κατάθεση της προσφοράς δεν είναι επιτρεπτή οποιαδήποτε αλλοίωση των τιμών.

Οι διατάξεις του άρθρου 17 του ΠΔ.171/87 που αφορούν σε τυχόν διαφωνίες που προκύπτουν κατά την εκτέλεση των έργων ή την εκπόνηση των μελετών ΟΤΑ και από τις οποίες διέπεται η εξέταση της ένστασης αυτής, αναφέρουν ρητά στην παρ. 1 ότι αφορούν σε θέματα τα οποία ανακύπτουν μετά την υπογραφή της οικείας σύμβασης.

Επομένως η ένσταση του αναδόχου στο σημείο αυτό είναι παράτυπη και πρέπει να απορριφθεί.

Ε. Κατόπιν των παραπάνω αναφερομένων η υπηρεσία μας εισηγείται την απόρριψη της από 14/10/14 ένστασης που υπέβαλε ο ανάδοχος του έργου.

    Στο σημείο αυτό ο Πρόεδρος κάλεσε τους  Δημοτικούς Συμβούλους και την Πρόεδρο της Δ.Κ. Πύργου, ν’ αποφασίσουν επί του θέματος.

Το Δημοτικό Συμβούλιο Πύργου

λαμβάνοντας υπόψη:
- Τις διατάξεις του άρθρου 65 του ν. 3852/10

- Τις διατάξεις του ΠΔ 171/87 σε συνδυασμό με την παρ. 2 του άρθρου 7 του Π.Δ 186/96, που αφορούν σε θέματα επίλυσης διαφορών που προκύπτουν μετά την υπογραφή της σύμβασης και σύμφωνα με τις οποίες ο ανάδοχος δικαιούται να υποβάλλει ένσταση μέσα σε δεκαπέντε ημέρες, για κάθε πράξη της επιβλέπουσας υπηρεσίας που κρίνει ότι είναι βλαπτική των συμφερόντων του. Η υπηρεσία διαβιβάζει την ένσταση και εισηγείται σχετικά στην Προϊσταμένη αρχή, η οποία με απόφασή της αποδέχεται ή απορρίπτει το περιεχόμενο της ένστασης. Αν ο ανάδοχος διαφωνεί προς την απόφαση της Προϊσταμένης Αρχής ή περάσουν δύο μήνες χωρίς να έχει ληφθεί σχετική απόφαση, μπορεί να ασκήσει αίτηση θεραπείας προς τον  Γ.Γ της Περιφέρειας, ο οποίος αποφαίνεται μετά τη γνώμη του Περιφερειακού Συμβουλίου  Δημοσίων Έργων…. 

- την από 14-10-2014 ένσταση της ΔΟΜΗΛ Ο.Ε., αναδόχου με αριθμ. μελ. 20/2012 του έργου: «Πράσινη Διαδρομή Πόλης» Δήμου Πύργου, η οποία συνοδεύει την παρούσα απόφαση και αποτελεί αναπόσπαστο κομμάτι της, 

- την εισήγηση του Αντιδημάρχου σε συνδυασμό με την 46521/27-10-2014 έγγραφη εισήγηση της Δ/νσης Τεχνικών Υπηρεσιών του Δήμου και  μετά από διαλογική συζήτηση,

ομόφωνα α π ο φ α σ ί ζ ε ι

Απορρίπτει την από 14-10-2014 ένσταση της ΔΟΜΗΛ Ο.Ε. αναδόχου της με αριθμ. 20/2012 μελέτης του έργου: «Πράσινη Διαδρομή Πόλης» Δήμου Πύργου  αποδεχόμενο τις απόψεις της Δ/νσης Τεχνικών Υπηρεσιών  του δήμου όπως αυτές εκτέθηκαν στην υπ’ αριθ. 46521/27-10-2014 εισήγησή της  και αναλυτικά καταγράφονται στο σκεπτικό μέρος της παρούσας απόφασης.

· Οι Δημοτικοί Σύμβουλοι κ.κ.  Φ. Δημόπουλος, Δ. Λιατσής. Π. Αθνασόπουλος και Β. Σεϊντής, ήταν απόντες από τη συνεδρίαση όταν ο Πρόεδρος έθεσε το θέμα προς συζήτηση και έγκριση.
· Η Πρόεδρος της Δ.Κ. Πύργου ψήφισε υπέρ της απόρριψης της ένστασης.

Η παρούσα απόφαση έλαβε αύξοντα αριθμό  371/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  11 – 12 - 2014
Ο ΠΡΟΕΔΡΟΣ ΤΟΥ Δ.Σ

ΔΗΜΗΤΡΙΟΣ ΜΕΣΣΑΛΑΣ
[1]


